《后和陶诗》
明代·童冀

劳生无百年，知止乃逸豫。尺鴳聊自足，云鹏谩高翥。

所以邴曼容，位高即免去。富贵岂不怀，能不为身虑。

君看嗜利徒，末路竟何如。驱车下峻坂，中路安得住。

康庄苟弗慎，宁非覆车处。保生良有道，至要在戒惧。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。